डीयू के नॉन कॉलेजिएट विमेंस एजुकेशन बोर्ड की ओर से आज जारी पहली कटऑफ लिस्ट में मिरांडा हाउस की कटऑफ सबसे ज्यादा रही. बीकॉम प्रोग्राम के लिए कटऑफ 88 फीसदी तक पहुंच गई, जबकि हंसराज में सामान्य श्रेणी के छात्रों के लिए यह 87 फीसदी रही. सबसे कम कटऑफ की बात करें तो अदिति महाविद्यालय और सिस्टर निवेदिता कॉलेज में बीकॉम कोर्स में एडमिशन के लिए कटऑफ 60 फीसदी रही. बीए (प्रोग) इतिहास और राजनीति विज्ञान में प्रवेश के लिए मिरांडा हाउस में डीयू की सबसे अधिक कट-ऑफ 88 प्रतिशत थी, उसके बाद हंसराज कॉलेज में 87 प्रतिशत थी. सामान्य श्रेणी के उम्मीदवारों के लिए बीए (प्रोग) अर्थशास्त्र और राजनीति विज्ञान के लिए मिरांडा हाउस में सबसे अधिक 85 प्रतिशत कट-ऑफ थी.